section_heading: Politika
paragraph_text: Nakon raspada Sovjetskog Saveza neki su intelektualci i vladini službenici u Kalinjingradu otvoreno raspravljai o odvajanja ove regije od Rusije. Sredinom 1990-ih je Juri Matočkin, koji je bio prvi guverner ove oblasti nakon raspada Sovjetskog Saveza, zahtijevao poseban odnos s Europskom unijom, te je čak i prijetio i referendumom koji bi odlučio o odvajanju ove oblasti, potičući tako strahove Moskve o centrifugalnim silama separatizma. Njegovi pokušaji podizanja statusa ove oblasti na onaj suverene republike povezane s Ruskom Federacijom nije donijelo nikakvih rezultata. U to isto vrijeme je separatistička Baltičko Republička Stranka, koja je zabranjena 2005. godine, ciljala ka osnivanju četvrte baltičke države. No, organizirani separatistički pokret nije nikada nastao, te su istraživanja pokazala jaku podršku ostajanja ovog teritorija dijelom Rusije.